**Johan Fillinger** (1918–1996) var en norsk skuespiller og regissør som hadde sitt hovedvirke på teaterscenen. Han tilbrakte mye av yrkeskarrieren i London. I tillegg bodde og virket han en periode i USA.

Fillinger begynte sin kunstnerkarriere som elev ved Trøndelag Teater, var deretter ved Chat Noir, Oslo Nye Teater og Studioteatret. Han flyttet til New York i 1954 og arbeidet med oppsetninger Off-Broadway. Han var også programdirektør for den europeiske avdelingen av Voice of America. Fra 1957 oppholdt han seg i Hollywood ved MGM og Walt Disney Productions i noen år. Som sceneinstruktør arbeidet han fra 1960 i Detroit, Oklahoma og Off Broadway, der han satte opp stykker av Ibsen, Strindberg og O'Neill. I 1964 flyttet han til London for å arbeide som pedagog og instruktør ved RADA og Webber Douglas Academy of Dramatic Arts. Han gjestet forskjellige steder og var fast instruktør ved Young Vic. Han hadde også oppdrag i Norge og jobbet som oversetter og delvis som regissør ved Nationaltheatret på 1970- og 1980-tallet. Sammen med Ole Paus oversatte han musikalen *The Rocky Horror Show* til norsk, som hadde premiere i 1977. Sangene ble også utgitt på LP-plate. Sammen med Anders Hatlo oversatte han musikalen *Bloody Mary*, som hadde premiere på Chat Noir i 1979. Han flyttet tilbake til Norge i 1988. I 1995 var han dramaansvarlig for stykket *Den evige ektemann*. Stykket gikk på Intimteatret og hadde Per Chr. Ellefsen og Sven Nordin i hovedrollene. Fillinger jobbet også med norske hørespill.

Fillinger var sønn av Karl Josef Fillinger (født 1890 i Bærum), og Solveig (født Hegle i 1896 i Steinkjer). Han var bror av Per Andreas Fillinger (1920–1942) som ble henrettet av den tyske okkupasjonsmakten under andre verdenskrig. Han var ugift og hadde ingen barn.

Han døde i 1996 av lungeemfysem, etter å ha slitt i en lengre periode med sykdommen.

Film og TV
----------

* 1951: Storfolk og småfolk (Pikens kvaler)
* 1976: Helmer & Sigurdson – Farlig yrke (psykiater) (TV-serie)
* 1977: Helmer & Sigurdson – Solospill (Herman Larang) (TV-serie)
* 1978: Olsenbanden + Data-Harry sprenger verdensbanken (Justisministeren)
* 1984: Men Olsenbanden var ikke død (Kunsthandler)
* 1986: Blackout (Riksadvokaten)
* 1982: Ta den ring – (Alberto Marco) (TV-serie)
* 1981: Fleksnes – Episoden På topp-planet (presten) (TV-serie)

Referanser
----------

1. 1 2   Norsk Telegrambyrå, utgitt 9. juli 1993, besøkt 16. juli 2021, «Skuespiller, instruktør, oversetter Johan Fillinger, Skovveien 7, 0257 Oslo, er 75 år 29. juli. Johan Fillinger er født i Oslo»[Hentet fra Wikidata]
2. 1 2   Internet Broadway Database, Internet Broadway Database person-id 9891, besøkt 9. oktober 2017[Hentet fra Wikidata]
3. 1 2   Aftenposten, utgitt 30. mai 1996, besøkt 16. juli 2021, «... Johan Fillinger dode i dag. Oslo, 27. mai 1996.»[Hentet fra Wikidata]
4. ↑  «Dagens navn». *Aftenposten*. 29. juli 1993.
5. ↑  «JOHAN FILLINGER | Nationaltheatrets forestillingsarkiv». *forest.nationaltheatret.no*. Besøkt 20. april 2020.
6. ↑  «Johan Fillinger». *Hørespilldatabase*. Besøkt 20. april 2020.
7. ↑  *Våre falne*. Grøndahl. 1949. s. 593.
8. 1 2  Aftenposten morgen - Sin egen teaterherre (nekrolog) (4.6.1996, s.20)

Eksterne lenker
---------------

* Johan Fillinger i Scenewebarkivet
* (en) Johan Fillinger på Internet Movie Database Rediger på Wikidata

* (no) Johan Fillinger hos Sceneweb Rediger på Wikidata

* (en) Johan Fillinger hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Geni **·** VIAF **·** LCCN **·** ISNI **·** SUDOC **·** KulturNav
 |